બેંગલુરુઃ કર્ણાટક રાજકીય સંકટનો ફાઇનલ કાઉન્ટડાઉન શરૂ થઈ ચૂક્યો છે. સુપ્રીમ કોર્ટે ગુરુવારે મુખ્યમંત્રીપદના શપથ લેનારા યેદિયુરપ્પાને શનિવારે ચાર વાગ્યે બહુમત સાબિત કરવાનો આદેશ આપ્યો છે. ભાજપને આ પહેલાં રાજ્યપાલે 14 દિવસનો સમય આપ્યો હતો. જોકે હવે સુપ્રીમ કોર્ટના આ આદેશે કર્ણાટકના રાજકારણમાં એક રીતે અફરાતફરી મચાવી દીધી છે. પોતાના ધારાસભ્યોને બીજા પક્ષમાં જતા અટકાવવા માટે કોંગ્રેસ-જેડીએસે તેમને હૈદરાબાદ મોકલી દીધા છે. હવે આ ધારાસભ્યોને પાછા લાવવાની તૈયારીઓ થઈ રહી છે.